S-125 Neva

S-125 Neva/Pečora (rus. С-125 Нева/Печора, v kóde NATO SA-3 Goa) je protilietadlový raketový komplex sovietskej a ruskej výroby. Slúžil ako doplnok systému S-25 Berkut a S-75 Dvina. Má kratší dostrel a menší efektívny dostup než systémy, ktoré má dopĺňať, ale vďaka dvojstupňovému dizajnu je účinnejší proti viac manévrovateľným cieľom. Je tiež schopný napádať nižšie lietajúce ciele ako predchádzajúce systémy, je modernejší, omnoho odolnejší voči elektronickému rušeniu.
Určenie.
Protilietadlový raketový komplex (PLRK) S-125 Neva je určený na ničenie lietadiel, vrtuľníkov a ďalších prostriedkov vzdušného napadnutia letiacich v prízemných, malých a stredných výškach. V prípade potreby je ho možné použiť aj na ničenie pozemných (hladinových) rádiolokačne viditeľných cieľov.
Vznik a vývoj.
Vývoj systému S-125 sa začal v roku 1956 v konštrukčnej kancelárii KB-1 (v súčasnosti patrí do spoločnosti Almaz). Systém vznikol v reakcii na zavedenie lietadiel, ktoré boli schopné lietať v extrémne nízkych výškach. K základným požiadavkám budúceho komplexu patrilo, aby bol schopný zničiť vzdušné ciele vo výškach od do a na vzdialenosti od 6 do , letiace rýchlosťou do /s (/h). Po prvých skúškach systému s raketou 5V24 boli technické požiadavky na S-125 doplnené, v dôsledku čoho bola neskôr zavedená aj raketa 5V27.
V roku 1961 bol systém zavedený do služby a získal označenie S-125 "Neva". Neskôr bol komplex niekoľkokrát modernizovaný. V roku 1964 bola do výzbroje zaradená vylepšená verzia S-125M Neva-M. Exportná verzia získala označenie S-125 "Pečora". Dodávky tohto raketového systému do krajín Varšavskej zmluvy sa začali v roku 1969. O rok neskôr už bola S-125 exportovaná aj do iných krajín (Afganistan, Angola, Alžírsko, Bulharsko, Maďarsko, Vietnam, Egypt, Jemen, India, Irak, Kórea, Kuba, Líbya, Mali, Mozambik, Peru, Polsko, Sýria, Tanzánia, Fínsko, Etiópia, Juhoslávia).
Základný popis.
Zloženie PLRK:
Navádzací rádiolokátor je určený na vyhľadávanie a zisťovanie vzdušných cieľov podľa údajov z iného zdroja alebo autonómne, pre ručné alebo automatické sledovanie cieľa, prípravu PLRS na odpálenie, kontrolu ich pripravenosti, stanovenie okamihu štartu PLRS, odpálenie PLRS, zachytenie a automatické sledovanie jednej alebo dvoch PLRS navádzaných na cieľ, výpočet trajektórie letu PLRS podľa zvolenej metódy navedenia a výrobu a odoslanie riadiacich a jednorázových povelov na palubu PLRS.
NRL pracuje v centimetrovom vlnovom pásme a zabezpečuje zistenie cieľa vo vzdialenosti do 82 km a jeho sledovanie vo výškach od 20  m do 18 km. Umožňuje sledovať jeden skupinový alebo jednotlivý cieľ a navádzať naň jednu alebo dve PLRS súčasne aj pri použití pasívneho alebo aktívneho rušenia. 
Aparatúra NRL umožňuje navádzať PLRS, skokové preladenie pracovnej frekvencie, má televízny zámerný kanál cieľa, vyhladzovací obvod rušenia, aparatúru selekcie pohyblivých cieľov aj obvod okamžitej regulácie zosilnenia. Základnými zariadeniami NRL sú synchronizátor, anténny vlnovodný systém, vysielacie a prijímacie zariadenie, indikátorové zariadenie a televízny zámerný kanál. Aparatúra je umiestnená v anténnej kabíne a v súradnicovej výpočtovej kabíne. K NRL patrí aj pojazdná opravárenská dielňa.
PLRS V-601P je určená na ničenie cieľov črepinami bojovej nálože. Je dvojstupňová s konštrukčným usporiadaním typu “kačica”. Je vybavená zariadením zabezpečujúcim jej let, stabilizáciu a riadenie letu a bojovou náložou s rádiolokačným zapaľovačom. Strely 5V24 (V-600) dosahujú rýchlosť okolo 3 až 3 Machu. Oba stupne sú poháňané raketovými motormi na tuhé palivo.
Odpaľovacie zariadenie a systém pre ovládanie odpálenia sú určené na uloženie PLRS v palebnom postavení v rôznych polohách, vykonanie predštartových funkčných kontrol, prípravu a vykonanie odpálenia PLRS. Odpaľovacie zariadenie sa skladá z troch alebo štyroch štvorraketnicových odpaľovcích rámp a z aparatúry štartovacej automatiky umiestnenej v kabíne a odpaľovacej rampy. Na transport PLRS, nabijanie a vybíjanie odpaľovacích rámp slúžia prepravníky PR-14M každý pre dve PLRS.
Elektrické napájacie prostriedky sú tvorené elektrocentrálou s dvomi dieselektrickými agregátmi a kabínou na rozvod elektrickej energie s pomocnou elektrocentrálou a meničom.